24.10.2022.
HR
Službeni list Europske unije
C 408/3
2.
Članak 8. stavak 1.
Direktive 95/46 i članak 9. stavak 1.
Uredbe 2016/679 treba tumačiti na način da objava, na internetskoj stranici tijela javne vlasti odgovornog za prikupljanje i provjeru sadržaja izjava o privatnim interesima, osobnih podataka koji neizravno mogu dovesti do otkrivanja spolne orijentacije neke fizičke osobe, predstavlja obradu posebnih kategorija osobnih podataka u smislu tih odredaba.
(1)
SL C 255, 3. 8.
2020.
Presuda Suda (treće vijeće) od 1. kolovoza 2022. (zahtjevi za prethodnu odluku koje je uputio Bundesverwaltungsgericht – Njemačka) – Bundesrepublik Deutschland/SW (C-273/20), BL, BC (C-355/20) (Spojeni predmeti C-273/20 i C-355/20) (1) („Zahtjev za prethodnu odluku – Područje slobode, sigurnosti i pravde – Politika useljavanja – Pravo na spajanje obitelji – Direktiva 2003/86/EZ – Članak 10. stavak 3. točka (a) – Članak 16. stavak 1. točka (b) – Pojam „maloljetno dijete” – Pojam „stvaran obiteljski život” – Punoljetna osoba koja traži spajanje obitelji s maloljetnikom koji je stekao status izbjeglice – Relevantan datum za ocjenu svojstva maloljetnika”) (2022/C 408/03) Jezik postupka: francuski Sud koji je uputio zahtjev Bundesverwaltungsgericht
Stranke glavnog postupka Tužitelj: Bundesrepublik Deutschland Tuženici: SW (C-273/20), BL, BC (C-355/20) uz sudjelovanje: Stadt Darmstadt (C-273/20), Stadt Chemnitz (C-355/20)
Izreka 1.
Članak 16. stavak 1. točku (a) Direktive Vijeća 2003/86/EZ od 22. rujna 2003. o pravu na spajanje obitelji treba tumačiti na način da u slučaju spajanja obitelji između roditelja i maloljetnika bez pratnje koji je izbjeglica na temelju članka 10. stavka 3. točke (a) te direktive, u vezi s njezinim člankom 2. točkom (f), činjenica da je ta izbjeglica još uvijek maloljetnik na datum odluke o zahtjevu za ulazak i boravak radi spajanja obitelji, koji su podnijeli roditelji osobe s kojom se spajaju, nije „uvjet” u smislu tog članka 16. stavka 1. točke (a), čije nepoštovanje omogućuje državama članicama odbijanje takvog zahtjeva.
Usto, te se odredbe, u vezi s člankom 13. stavkom 2. navedene direktive, trebaju tumačiti na način da im se protivi nacionalni propis na temelju kojeg u takvom slučaju pravo boravka dotičnih roditelja prestaje čim dijete postane punoljetno. 2.
Članak 16. stavak 1. točku (b) Direktive 2003/86 treba tumačiti na način da u slučaju spajanja obitelji između roditelja i maloljetnog djeteta koje je steklo status izbjeglice, pri čemu je to dijete postalo punoljetno prije donošenja odluke o zahtjevu za ulazak i boravak radi spajanja obitelji koji je podnio taj roditelj, sâmo izravno uzlazno srodstvo u prvom stupnju nije dostatno kako bi se smatralo da postoji stvaran obiteljski život u smislu te odredbe.
Međutim, nije nužno da dijete s kojim se spaja i dotični roditelj zajednički žive u istom kućanstvu ili pod istim krovom kako bi taj roditelj mogao ostvariti pravo na spajanje obitelji.
Povremeni posjeti, pod uvjetom da su mogući, i redovni kontakti bilo koje prirode